CELEX: 22009D0037
Language: el
Date: 2009-03-17 00:00:00
Title: Απόφαση της Μεικτής Επιτροπής του ΕΟΧ αριθ. 37/2009, της 17ης Μαρτίου 2009 , για την τροποποίηση του παραρτήματος ΧΧΙ (Στατιστικές) της συμφωνίας για τον ΕΟΧ

28.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 130/31
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 37/2009
   της 17ης Μαρτίου 2009
   για την τροποποίηση του παραρτήματος ΧΧΙ (Στατιστικές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XXI της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 131/2008 της 5ης Δεκεμβρίου 2008 (1).
            
         
               (2)
            
            
               Ο κανονισμός (ΕΚ) αριθ. 1062/2008 της Επιτροπής, της 28ης Οκτωβρίου 2008, για την εφαρμογή του κανονισμού (ΕΚ) αριθ. 453/2008 του Ευρωπαϊκού Κοινοβουλίου και του Συμβουλίου σχετικά με τις τριμηνιαίες στατιστικές για τις κενές θέσεις εργασίας στην Κοινότητα όσον αφορά τις διαδικασίες προσαρμογής σε εποχικές διακυμάνσεις και τις εκθέσεις ποιότητας (2) πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΚ, Ευρατόμ) αριθ. 1101/2008 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, σχετικά με τη διαβίβαση στη Στατιστική Υπηρεσία των Ευρωπαϊκών Κοινοτήτων πληροφοριών που καλύπτονται από το στατιστικό απόρρητο (κωδικοποιημένη έκδοση) (3) πρέπει να ενσωματωθεί στη συμφωνία.
            
         
               (4)
            
            
               Ο κανονισμός (ΕΚ, Ευρατόμ) αριθ. 1101/2008 καταργεί τον κανονισμό (Ευρατόμ, ΕΟΚ) αριθ. 1588/90 (4) της Επιτροπής, που είναι ενσωματωμένος στη συμφωνία και που πρέπει, συνεπώς, να καταργηθεί δυνάμει της συμφωνίας.
            
         
               (5)
            
            
               Ο κανονισμός (ΕΚ, Ευρατόμ) αριθ. 1101/2008 αποτελεί κωδικοποιημένη έκδοση του κανονισμού (Ευρατόμ, ΕΟΚ) αριθ. 1588/90 και, ως εκ τούτου, πρέπει να διατηρηθούν οι τρέχουσες προσαρμογές του ΕΟΧ που αφορούν τον κανονισμό (ΕΟΚ, Ευρατόμ) αριθ. 1588/90,
            
         ΑΠΟΦΑΣΙΖΕΙ:
   Άρθρο 1
   Το παράρτημα XXI της συμφωνίας τροποποιείται ως εξής:
   
               1.
            
            
               Το ακόλουθο σημείο παρεμβάλλεται μετά το σημείο 18κβ [κανονισμός (ΕΚ) αριθ. 453/2008 του Ευρωπαϊκού Κοινοβουλίου και του Συμβουλίου]:
               
                           «18κβα.
                        
                        
                           
                              32008 R 1062: Κανονισμός (ΕΚ) αριθ. 1062/2008 της Επιτροπής, της 28ης Οκτωβρίου 2008, για την εφαρμογή του κανονισμού (ΕΚ) αριθ. 453/2008 του Ευρωπαϊκού Κοινοβουλίου και του Συμβουλίου σχετικά με τις τριμηνιαίες στατιστικές για τις κενές θέσεις εργασίας στην Κοινότητα όσον αφορά τις διαδικασίες προσαρμογής σε εποχικές διακυμάνσεις και τις εκθέσεις ποιότητας (ΕΕ L 285 της 29.10.2008, σ. 3).»
                        
                     
         
               2.
            
            
               Το κείμενο του σημείου 17 [κανονισμός (ΕΟΚ) αριθ. 1588/90 του Συμβουλίου] αντικαθίσταται από τα ακόλουθα:
               «32008 R 1101: Κανονισμός (ΕΚ, Ευρατόμ) αριθ. 1101/2008 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, σχετικά με τη διαβίβαση στη Στατιστική Υπηρεσία των Ευρωπαϊκών Κοινοτήτων πληροφοριών που καλύπτονται από το στατιστικό απόρρητο (κωδικοποιημένη έκδοση) (ΕΕ L 304 της 14.11.2008, σ. 70).
               Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
               
                           α)
                        
                        
                           η ακόλουθη παράγραφος προστίθεται στο άρθρο 2:
                           
                                       “ια)
                                    
                                    
                                       Το προσωπικό της Στατιστικής Υπηρεσίας της ΕΖΕΣ: το προσωπικό της Γραμματείας της ΕΖΕΣ που εργάζεται στις εγκαταστάσεις της ΣΥΕΚ.”·
                                    
                                 
                     
                           β)
                        
                        
                           στη δεύτερη φράση του άρθρου 5 παράγραφος 1, ο όρος “ΣΥΕΚ” αντικαθίσταται από τη φράση “της ΣΥΕΚ και της Στατιστικής Υπηρεσίας της ΕΖΕΣ”·
                        
                     
                           γ)
                        
                        
                           στο άρθρο 5 παράγραφος 2 προστίθεται το ακόλουθο εδάφιο:
                           “Τα εμπιστευτικά στατιστικά δεδομένα που διαβιβάζονται στην ΣΥΕΚ μέσω της Στατιστικής Υπηρεσίας της ΕΖΕΣ είναι προσβάσιμα και στο προσωπικό της Στατιστικής Υπηρεσίας της ΕΖΕΣ.”·
                        
                     
                           δ)
                        
                        
                           στο άρθρο 6, ο όρος “ΣΥΕΚ” διευρύνεται ώστε να περιλαμβάνει και τη Στατιστική Υπηρεσία της ΕΖΕΣ.»
                        
                     
         Άρθρο 2
   Τα κείμενα των κανονισμών (ΕΚ) αριθ. 1062/2008 και (ΕΚ, Ευρατόμ) αριθ. 1101/2008 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 18 Μαρτίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (5).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 17 Μαρτίου 2009.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
         
      
   
   
      (1)  ΕΕ L 25 της 29.1.2009, σ. 40.
   
      (2)  ΕΕ L 285 της 29.10.2008, σ. 3.
   
      (3)  ΕΕ L 304 της 14.11.2008, σ. 70.
   
      (4)  ΕΕ L 151 της 15.6.1990, σ. 1.
   
      (5)  Δεν έχουν αναφερθεί συνταγματικές απαιτήσεις.